Public procurement notice: Contract Notice
Published: 2021-08-17
Buyer: Veszprém Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45200000: Building and civil engineering work | 45212000: Construction work for leisure buildings | 45212420 | 45233120: Road construction works | 45233160
Submission deadline: 2021-09-13
Award criteria: The most economic tender

Technical requirements: Roboty budowlane w zakresie wznoszenia kompletnych obiektów budowlanych lub ich części oraz roboty w zakresie inżynierii lądowej i wodnej
A TOP-6.3.2-16-VP1-2020-00002 azonosító számú „Kulturális negyed” című, valamint a TOP-7.1.1-16-H-ERFA-2019-00078 azonosító számú, „Szent Miklós-szegi Kálvária-domb és környékének infrastrukturális felújítása és funkcióbővítése” című projektek kivitelezési munkák elvégzése a teljesítési határidő prognosztizált egyösszegű átalányáron.
A kivitelezés építészeti, tartószerkezeti, épületvillamossági munkák generálkivitelezését is magában foglalja.
A jelen kivitelezéssel érintett terület lehatárolását a dokumentáció tartalmazza (A2 „Zöldváros” és A3 „CLLD kulcsprojekt”).
A projekt a Szent Miklós-szegi Kálvária-domb és környékének infrastrukturális felújítását és funkcióbővítését foglalja magában. A fejlesztés az 5043, 5046, 5047, 5048, 5049, 5050, 5054, 5055, 5056/1, 5085, 5096, 5724/1 és 5724/2 helyrajzi számú, Veszprém Megyei Jogú Város tulajdonában lévő ingatlanokon kerül megvalósításra. Az 5043 helyrajzi számú ingatlanon található Szent Miklós templom romja és a Laczkó Dezső Múzeum műemléki védettség alatt áll, ezáltal a kivitelezéssel érintett terület műemléki környezetnek minősül, valamint a területen több, nyilvántartott régészeti lelőhely található.
Elbontásra kerül a jelenlegi 85 férőhelyes, részben aszfalt burkolatú, részben beton járdalappal burkolt felületű parkoló projektterületbe eső része, illetve a területen lévő lámpatestek is. Megújul az Erzsébet sétány, az Erzsébet liget, a Laczkó Dezső Múzeum előtti részen új játszótér készül 19 db játszóeszközzel, valamint kávézó épület épül támfalsétánnyal.
- kis- és nagyelemes térkővel burkolt gyalogutak és rendezvények tartására alkalmas felületek (1847,74 m2), 1363,38 m2 stabilizált szórt burkolattal, valamint 506,55 m2 öntött gumiburkolattal kialakított felületek építése,
- berendezési elemek - padok, szabadtéri hulladékgyűjtők, szabadtéri kerékpártámaszok, asztalok és székek, egyéb szabadtéri látszóbeton berendezési elemek - elhelyezése,
- parkosítás: rózsaágyások készítése (18,1 m2), évelők ültetése (27,6 m2), cserjefelületek ültetése (2572,9 m2), gyepes felület készítése (14291,93 m2)
A zöld tetővel fedett, földszintes kávézó épület nettó belső alapterülete 113,5 m2, melyhez nettó 12,04 m2 alapterületű kültér, valamint 29,18 m2 kültéri fogyasztótér kapcsolódik.
Az épület külső tömör határoló falai kívül/belül látszóbeton kialakítású maghőszigetelt vasbeton szerkezetűek, míg a belső válaszfalak szerelt (gipszkarton) kialakításúak. A külső/belső látszóbeton felületek és a képzőművészeti igénnyel (később készülő grafikai terv alapján) kialakítandó relief rész betontechnológiai leírását és részletmegoldási lehetőségeit a látszóbeton specifikáció munkarésze tartalmazza.
A kávézó épülete körül (a zárófödém magasságában) konzolosan kialakított acélszerkezetű körüljáró burkolata (Corten lemez) és tömör mellvédes, ill. egyedi mintájú perforációval kialakított építészeti megjelenése, részletei megegyeznek a híd ill. a támfalsétány Egyetem utcai (szintén konzolos) részével.
A konzolos körüljáró (kültéri fogyasztóterület/kijáratok feletti) és a csatlakozó 5%-os lejtésű híd vízszintes járófelülete (eltérően az Egyetem felőli rámpa járórácsos megoldásától) horganyzott acél lemezrácsból (belső mellvéd mentén vízelvezető folyókával) kerül kialakításra.
Veszprém, 5043, 5046, 5047, 5048, 5049, 5050, 5054, 5055, 5056/1, 5085, 5096, 5724/1 és 5724/2 helyrajzi számú, belterületi, Veszprém Megyei jogú Város tulajdonában lévő ingatlanok.
A Megyeház térről induló lépcsőről, ill. az ahhoz kapcsolódó kávézó körüljárót követő összekötő rámpa/hídtól indul az a falsétány, mely a meglévő és újjáépített támfalakat követve az Egyetem utcáig biztosít alternatív gyalogos útvonalat az Egyetem, ill. a Szent Miklós templom romjaihoz felvezető sétány felé.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben foglalt kizáró okok bármelyike fennáll. A 321/2015. (X. 30.) Korm. rendelet (továbbiakban: Kr.) II. Fejezetének megfelelően, az egységes európai közbeszerzési dokumentum benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá. Az ajánlatkérő által a Kbt. 69. § (4)-(6) bekezdése alapján a kizáró okokra vonatkozó igazolások benyújtására felhívott gazdasági szereplőnek a Kr. 8. §, 10. §, 12. §, 13. §, 14. §, 15. § és 16. § szakasza szerint kell igazolnia, hogy nem tartozik az eljárásban előírt kizáró okok hatálya alá. A Kbt. 62 § (1) bekezdés k) pont kb) alpontja tekintetében az ajánlattevőnek nyilatkozatot kell benyújtania, ami tartalmazza a 2017. évi LIII. törvény 3. § 38. pont a)-b) vagy d) alpontja szerint definiált valamennyi tényleges tulajdonosa nevének és lakóhelyének bemutatását; ha a gazdasági szereplőnek nincs a pénzmosásról szóló törvény 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni. Az ajánlattevő ajánlatában nyilatkozni köteles arról, hogy a szerződés teljesítéséhez nem vesz igénybe a Kbt. 62.§ (1)-(2) bekezdés szerinti kizáró okok hatálya alá eső alvállalkozót. A Kr. 15. § (1) bekezdése alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ában foglalt kizáró okok hiányának igazolása érdekében. Azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bekezdése szerinti nyilatkozatot nyújt be. Megfelelően irányadó a Kbt. 69. § (11a) bekezdése. A Kr. 1. § (7) bekezdése alapján a kizáró okokra vonatkozóan a közbeszerzés megkezdését megelőzően kiállított igazolások is benyújthatók (felhasználhatók) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Az ajánlatkérő a Kbt. 74. § (1) bekezdése alapján kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki az előírt kizáró okok hatálya alá tartozik, vagy aki részéről az előírt kizáró ok az eljárás során következett. A Kbt. 64. § (1) bekezdése is megfelelően irányadó. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: Ajánlatkérő az építőipari kivitelezési tevékenységet végző gazdasági szereplők vonatkozásában előírja az Étv. szerinti, építőipari kivitelezési tevékenységet végzők névjegyzékében szereplés követelményét az épített környezet alakításáról és védelméről szóló 1997. évi LXXVIII. törvény 39. § (7) bekezdése alapján a Magyar Kereskedelmi és Iparkamara által vezetett építőipari kivitelezési tevékenységet végzők névjegyzékében, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. Szakmai tevékenység végzésére vonatkozó alkalmasság igazolása: Magyarországon letelepedett gazdasági szereplő esetében a névjegyzékben szereplés tényét az ajánlatkérő ellenőrzi a Kbt. 69. § (11) bek. szerinti nyilvántartásból; amennyiben az elektronikus névjegyzékben az ajánlattevő nem szerepel, az Ajánlattevő részéről csatolandó a névjegyzékében történő szereplés tényét igazoló illetékes kamara által kiállított igazolás. A nem Magyarországon letelepedett gazdasági szereplő esetén legyen bejegyezve a 2014/24/EU európai parlamenti és tanácsi irányelv XI. melléklete szerinti hasonló nyilvántartásba, valamint teljesítse az említett mellékletben foglalt bármely egyéb követelményt. A névjegyzékben valamennyi olyan gazdasági szereplőnek szerepelnie kell, akik a szerződés teljesítése során építőipari kivitelezői tevékenységet fognak végezni.